Skats it-system ekapital skal gøre det nemmere for bankerne at indberette renter og kontobevægelser.

Men projektet er forsinket og får nu kritik i It-projektrådets halvårlige rapportering af igangværende offentlige it-systemer.

- Samlet vurderer projektet, at der er behov for at replanlægge tidsplan og budget. Projektet har ikke oplyst varigheden af forsinkelsen og en eventuel budgetoverskridelse, hvilket It-projektrådet finder beklageligt. It-projektrådet har tildelt et rødt trafiklys på baggrund af de forelagte oplysninger, står der i rapporten, som er blevet offentliggjort i dag.

Udskudt et kvartal

Ekapital skulle køre nu, så det var muligt at indberette efter første kvartal i år. Men det er foreløbigt udskudt til sommeren 2017.

EFI var Skats største it-nederlag EFI er navnet på det it-system, som skulle samle al inddrivelse af offentlig gæld i ét system.

EFI-systemet var forsinket ad flere gange i over ti år og har kostet staten et større milliardbeløb.

En rapport fra 2015 viste, at inddrivelse gennem systemet skete ulovligt.

Derfor blev den automatiserede inddrivelse via efi suspenderet i efteråret 2015.

Kilde: Skatteministeriet

- Det er selvfølgelig beklageligt, at vi ikke er nået i mål med udviklingen af det nye system til tiden. Vi har undervejs i udviklingsforløbet haft et tæt samarbejde og en god dialog med den finansielle sektor, der er de absolut største dataindberettere til systemet, og det er efter drøftelser og i enighed med sektoren, at vi traf beslutningen om at suspendere indberetningsfristen, siger underdirektør i Skat Richard Hanlov i en skriftlig kommentar til DR Nyheder.

Ifølge Hanlov skyldes forsinkelsen, at systemet ikke er i rustet til at modtage de data, som særligt bankerne skal indsende.

- Projektet bliver dyrere end forventet, men det er for tidligt at sige hvor meget, siger Richard Hanlov.

It hos Forsvaret

Også Forsvarets 'Projekt Tidsstyring' er udfordret af store problemer. Planen med it-systemet er at effektivisere medarbejdernes arbejdstid.

It-projekter der kører på skinner Ud af de 22 igangværende offentlige projekter sender It-projektrådet tomlen op til 13 projekter, som kører planmæssigt. Disse projekter får grønt lys: Landspatientregistret, Sundhedsdatastyrelsen,

Nyt Tjenestetidssystem, Kriminalforsorgen,

Implementeringscenter for Inddrivelse, Skatteministeriet

SARA (Fælles Museums-it) Slots- og kulturstyrelsen, Kulturministeriet

Effektmål og Databank, Kriminalforsorgen,

Netprøver.dk, Styrelsen for it og læring,

POL-INTEL, Rigspolitiet,

Fortroligt

SABA, Naturstyrelsen,

Nyt SIS, Styrelsen for Videregående Uddannelser,

PROBAS 2.0, Arbejdstilsynet,

CRS-projektet, SKAT,

Domsdatabasen, Domstolsstyrelsen. Kilde: It-projektrådet

Nu overvejer Forsvaret helt at skrotte it-projektet.

Læs også : Politiets nye it-system skal forudse forbrydelser

- Rådet vurderer, at det er fornuftigt at stoppe op og revurdere projektet på baggrund af de opståede udfordringer. Rådet udtrykker med det røde trafiklys samtidig sin bekymring over problemerne i projektet, som allerede en gang tidligere er blevet replanlagt, skriver It-projektrådet.

To projekter lagt i graven

I alt seks projekter får tildelt et såkaldt gult trafiklys. Det drejer sig blandt andre om grunddataprogrammet, et fællesstatsligt budgetsystem og et andet Skat-system, Nemvirksomed, som foreløbigt er forsinket tre-fire måneder.

Næstformand i It-projektrådet, Birgit Nødgaard, siger i en pressemeddelelse:

- De røde og gule trafiklys understreger behovet for en styrket indsats på området for eksempel med en øget indsats over for de mest komplekse og risikofyldte projekter og både en tidligere og senere involvering af rådet undervejs i projektforløbet.

- Og så skal vi måske bruge mindre krudt på de mindre og velkørende projekter.

Godt at lukke projekter i tide

Rapporten roser desuden de fem it-projekter, som blev afsluttet i 2016, og desuden at to kuldsejlede it-systemer hos Forsvarsministeriet og Rigspolitiet er blevet skrottet.

- I begge tilfælde er rådet enig i myndighedernes vurdering af, at den bedste løsning var at lukke projekterne, fremfor at fortsætte under ugunstige forudsætninger eller med et forkert scope, skriver It-projektrådet.

Læs også : Udskældt it-system kan betyde afskedigelser på Riget

Innovationsminister Sophie Løhde glæder sig over den skærpede kontrol med offentlige it-systemer.